Vremea de primăvară nu ține prea mult. Vremea se strică brusc în România
- Georgiana Dragomir
- 24 martie 2024, 09:48
Duminică, 24 martie, vremea se va răci față de ziua precedent, informează Administrația Națională de Meteorologie(ANM). În vestul, nordul și centrul țării, valorile termice se vor situa în general sub normele perioadei. În restul teritoriului va fi în continuare mult mai cald decât în mod obișnuit la această dată. De luni, 25 martie, vremea se va răci în în toată țara.
Vremea de primăvară nu ține mult. Ploile revin în toată țara
Potrivit meteorologilor, cerul va fi mai mult noros și va ploua în Banat, Crișana, Maramureș și Transilvania, în cea mai mare parte a Olteniei și Moldovei și în vestul și nordul Munteniei.
La munte, vor fi precipitații mixte. Vor fi mai ales averse, izolat însoțite de descărcări electrice. Vântul va avea intensficări local și temporar cu viteze în general de 45...55 km/h în sud, centru și est, iar în zona montană înaltă rafalele vor depăși 70...80 km/h.
Temperaturile maxime se vor încadra între 8 și 22 de grade, cu cele mai ridicate valori în sudul țării(n.r. Muntenia)
Vremea în București
Duminică, 24 martie, vremea în București va fi deosebit de caldă pentru această perioadă. Cerul va fi variabil, iar vântul va sufla în general moderat. Temperatura maximă va fi de 21...22 de grade. De luni, 25 martie, revin ploile și temperaturile scăzute. Potrivit ANM, temperatura maximă nu va depăși 11 C, iar cea minimă va ajunge la 2C.
La munte, vremea se va răci, cerul va avea înnorări și pe parcursul zilei vor fi precipitații mixte, apoi vor predomina ninsorile, mai consistente în Carpații Meridionali și de Curbură, unde se va depune strat de zăpadă.
Pe alocuri se vor înregistra cantități de apă de 15...25 l/mp. Vântul va avea intensficări, mai ales noaptea, când rafalele vor depăși 70...80 km/h, menționează ANM.
Vremea va fi la extreme, în lunile următoar. În luna martie, zilele reci vor alterna cu cele călduroase, iar vara anului 2024 va fi secetoasă, ca efect al încălzirii globale, spun meteorologii.